**Vejledning til udarbejdelse af det skriftlige produkt i KS**

I forbindelse med den interne flerfaglige individuelle mundtlige prøve, skal der udarbejdes et **kortere skriftligt produkt.** Det skriftlige produkt skal skrives ud fra en række ukendte bilag, i løbet af **15 timer inden prøven**. I denne periode modtager I **vejledning af jeres faglærere**, men det er jer der primært skal drive arbejdet fremad igennem de forskellige faser.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **1. FASE**  Læsning |  | **2. FASE**  Overblik |  | **3. FASE**  Problemformulering |  | **4. FASE**  Informationssøgning |  | **5. FASE**  Skrivning |  | **6. FASE**  Aflevering |
| **Læs** det udleverede bilagsmateriale igennem flere gange.  Lav en behandling af bilagene vha. af **tekstanalyseskemaet.** |  | Lav et **mindmap** over alle materialerne.  Hvilken sammenhæng er der mellem materialerne, hvad er **temaet**? |  | På baggrund af 2. fase, skal der ud formes en **problemformulering** og problemstillinger.  Tænk over **taksonomien**. |  | Sæt bilagsmaterialerne i **relation** til din problemformulering.  Find **supplerende materiale** (selv fundet og fra undervisningen) |  | Det skriftlige produkt **skrives** på baggrund af de forudgående faser.  Gå gerne tilbage og gentag nogle af faserne igen |  | Det skriftlige produkt **afleveres**. Læs det grundigt igennem.  Forbered den mundtlige præsentation. |

Opgaven skal have et omfang på 2 – 4 sider, og den skal jf. bekendtgørelsen være nogle afsnit som opgaven skal indeholde.

**Titel**Angiv hvilket emne/område det skriftlige produkt omfatter. Eksempelvis: *”Familieliv i Danmark efter 1950”*

**Problemformulering**I en problemformulering skal du formulere en undren over eksisterende forhold, og udtrykke hvad du ønsker mere viden om. Selvom problemformuleringen som regel ikke er særlig lang, så kan den alligevel godt være svær at skrive - især hvis man ikke kender nok til emnet. Derfor er du nødt til at sætte dig grundigt ind i emnet for at lave en ordentlig problemformulering. Det kræver med andre ord viden at lave en god problemformulering! Derfor er det ofte nødvendigt at vender tilbage og justere sin problemformulering igennem arbejdsprocessen.

**Tjekliste til problemformulering:**

* Kan jeg svare på problemformuleringen, med mine materialer?
* Er den entydig med et klart fokus?
* Bygger den på noget, der er et egentligt problem; noget der ikke stemmer, noget der er paradoksalt eller?
* Er der materiale, der kan bruges til løsningen af problemformuleringen?
* Lægges op til lukkede eller åbne svar? (lav eller høj taksonomi)

Derudover skal du være på om der sammenhæng mellem konklusion og problemformulering: Konklusionen skal give en besvarelse af problemformuleringen!

Eksempel på en problemformulering:

*Hvilke samfundsmæssige og religiøse elementer har påvirket det enkelte individs identitetsdannelse og familiens funktion gennem det traditionelle, moderne og senmoderne samfund?*

**Problemstillinger**

Der skal opstilles en række underspørgsmål, der samlet fører til en besvarelse af problemformuleringen. Det er vigtigt at spørgsmålene bindes sammen af en ”rød tråd”, så de holder sig indenfor det valgte fokus som problemformuleringen udspænder. Husk at alle fagene skal være repræsentereret nogenlunde ligeværdigt. Herudover er det også vigtigt at overveje de taksonomiske niveauer, og vise at man svare på forskellige typer af spørgsmål.

**Redegørelsesniveau**:

Gennemgang af de væsentlige i hovedtræk indenfor et område.   
Eksempel: *”Hvad skete der under 1. korstog?”.*

**Analyseniveau**:

Finde sammenhænge og forklaringer i de problemstillinger, der arbejdes med. Her gås der i dybden med materialet.   
Eksempel: *”Hvorfor startede 1. korstog?”.*

**Diskussions**-/**vurderingsniveau**:

Sammenligning og diskussion af forskellige vinkler, herunder også din egen. Husk de faglige argumenter.   
Eksempel: *”Hvilken betydning fik 1. korstog?”.*

Eksempel på problemstillinger:

* *Hvilken rolle har familien haft gennem skiftende fra det traditionelle til moderne til senmoderne samfund?*
* *Hvilke forhold har påvirket religioners genopblomstring fra aftraditionaliseringen i det moderne samfund til det senmoderne samfund?*
* *Hvordan ville det kunne forventes, at familiens funktion ændrer sig i fremtiden?*

**Delkonklusioner**Delkonklusionerne er besvarelsen af problemstillingerne og udgør hovedbesvarelsen af det skriftlige produkt. De opstillede problemstillinger – besvares én for én, systematisk og vha. bilagsmaterialet, materialer fra undervisningen og selv fundet materiale. Sørg for at inddrage og anvende relevante teorier, begreber og modeller. Besvarelsen skal være hensigtsmæssigt let opstillet – undgå lange passager af tekst.

Eksempel på delkonklusion:

Forskellige forhold har betydning for et individs identitetsdannelse i det traditionelle, moderne, og senmoderne samfund. Disse faktorer kan bl.a. være slægt, religion, social klasse og køn.

*Familien spiller en stor rolle i det* ***traditionelle samfund****. Her hjælper familiemedlemmer hinanden for at kunne klare sig gennem dagligdagen, fx er det meget normalt at se børn hjælpe forældrene på gårdene, hvor de fleste bor. Her har religion og religiøs overbevisning stor påvirkning på både individet og samfundet som helhed.*

* *Folk bor sammen med deres familie i storfamilier. Her bor tre eller flere generationer under samme tag. Hvilket også fremgår af billedet i bilag 1, hvor en stor familie ses foran deres gård, hvor de alle lader til at være beskæftiget. (bilag 3)*
* *At blive gift og får børn er meget vigtigt i mål er en uhyre vigtig del af identitetsdannelse i det traditionelle samfund. Dette ses tydeligt i Maren Jensen brevveksling med sin moder fra 1894, hvor hun flere gange udtrykker sin bekymring for ikke at kunne gifte sig standsmæssigt. ”Kære moder, jeg bekymrer mig så meget om fremtiden. Mit store ønske er at få mand og børn, men hvordan skal jeg opnå dette?” (Bilag 1)*
* *Langt hovedparten af befolkningen arbejder og lever på landet, i det såkaldte landbrugssamfund (KS- og NF-undervisningen)*

**Konklusion**Konklusionen skal svare direkte på problemformuleringen og skal sammenfatte delkonklusionerne. I modsætning til delkonklusionen, så skal du her skrive ca. 10-20 linjer sammenhængende tekst om hvad du er nået frem til.

**Litteraturliste**   
Det skal klar og tydeligt angives hvor du har din viden fra. Især selv fundet materiale skal der henvises meget præcist til.